
 ИЗВОД ИЗ ЗАПИСНИКА СА XXIV РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 28.4.2023. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXIV редовна сједница Скупштине општине Теслић одржана је у петак, дана 28.4.2023. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић и исту је сазвао актом број: 01-013-40/23 од дана 18.4.2023. године.

На почетку сједнице је било присутно 23 одборника, чиме су се стекли услови да Скупштина може легитимно и несметано доносити одлуке. Одсутни су били одборници: Ален Сеферовић, Ђорђе Гајић, Марко Тривуновић, Срђан Кљечанин, Маринко Ђукић и Синиша Гаврић. Одборници Ален Сеферовић, Ђорђе Гајић и Срђан Кљечанин су обавијестили предсједника СО о разлогу свог одсуства, док се остали одсутни одборници нису јавили да неће присуствовати скупштинском засједању. Сједници су такође присуствовали: замјеник Hачелника општине Теслић, Милован Станковић, начелници одјељења Општинске управе Теслић, те представници медија. Прије утврђивања Приједлога дневног реда, предсједник СО је ставио на расправу Извод из записника са ХХIII редовне сједнице, одржане 27.3.2023. године. С обзиром на то да није било примједби на Извод из записника са XХIII редовне сједнице, предсједник СО је исти дао на гласање, који је једногласно усвојен:

Гласање: ЈЕДНОГЛАСНО „ЗА“ (23 одборника).
Предсједник СО је обавијестио одборнике СО Теслић да је засједала Комисија за прописе, која је утврдила да су предложени акти за XXIV редовну сједницу СО Теслић у складу са законском регулативом. 

Раду сједнице се придружо одборник Маринко Ђукић, тако да је тренутно у сали присутно 24 одборника.

На основу члана 70. Пословника о раду Скупштине општине Теслић („Службени гласник општине Теслић“, број: 4/17) начелник општине предлаже допуну дневног реда са сљедећим тачкама: 

1. Информација о раду паркинг службе за 2022. годину.
Предсједник СО је отворио расправу поводом предложеног дневног реда.

Предраг Девић – Указао је на неправилности у скупштинском материјалу које се огледају у мијешању латинице и ћирилице, као и на неправилно коришћење меморандума. (...) Осврћући се на одборничке накнаде, рекао је да је прије два дана уплаћена одборничка накнада за октобар мјесец, барем је тако када су у питању одборници опозиције, а не зна да ли је тако када су у питању одборници из реда скупштинске већине. Поставио је питање предсједнику и потпредсједнику СО: „Да ли се вама редовно сваки мјесец уплаћују плате које су знатно веће од одборничких накнада и да ли касне плате у Општинској управи Теслић, уплате за топли оброк, регрес и све што се уплаћује уз плату?“
Предсједник СО је ставио на гласање сљедећи Приједлог дневног реда, уз допуну дневног реда која је предложена од стране Начелника општине Теслић:
Д н е в н и  р е д

1. Извјештај о реализацији Програма уређења грађевинског земљишта у 2022. години;
2. Приједлог Програма уређења грађевинског земљишта у 2023. години;
3. Информација о реализацији пројеката изградње дистрибутивне и секунда-рне водоводне мреже у мјесним заједницама Чечавског краја;
4. Приједлог Aкционог плана за реализацију циљева из Стратегије развоја општине Теслић за период 2018-2027. у 2023. години;
5. Извјештај о стању и ефектима коришћења општинских пословних простора и јавних површина издатих на привремено коришћење у 2022. години;
6. Извјештај о раду Одбора за жалбе Општинске управе за 2022. годину;
7. Извјештај о активностима на заштити, одржавању и изградњи споменика и спомен обиљежја и војничких гробаља ослободилачких ратова у периоду од 01.01. до 31.12.2022. године на подручју општине Теслић;
8. Извјештај о раду Начелника општине и одјељења општинске управе у 2022. години;
9. Информација о пословању фонда за рјешавање стамбених питања борачких категорија општине Теслић у периоду 2022. године;
10. Извјештај о реализацији Програма кориштења подстицајних средстава у функцији самозапошљавања и запошљавања за 2022. годину;

11. Информација о раду паркинг службе за 2022. годину;
12. Одборничка питања;

13. Разно.
Приједлог дневног реда за 24. редовну сједницу СО Теслић је усвојен са:

Гласање: 18 „ЗА“, 0 ПРОТИВ“, 6 „УЗДРЖАНИ“.

Ад. 1.
Извјештај о реализацији Програма уређења грађевинског земљишта у 2022. години;
Уводно излагање је изнио Саид Ајановић, начелник Одјељења за стамбено - комуналне послове.

Маринко Ђукић – Поставио је сљедеће питање: „Везано за стазу која треба да се ради према Мемић брду и за коју је био расписан тендер, занима ме када је скло-пљен уговор, а када је издата грађевинска дозвола за тај пројекат“?  
Лука Радонић – „Пред нама се налази Извјештај о реализацији Програма уређења грађевинског земљишта у 2022. години који се у суштини не разликује много од осталих извјештаја, који у свом називу имају ријеч 'реализација', а карактеришу га двије особине. Прва је да су далеко веће ставке које су реализоване од планира-них, што је и доказ лоше процјене и самог планирања, а друга је да нису све ставке урађене, а реализоване су ставке које нису планиране овим програмом и то у износу око 97.000,00 КМ. Рачунајући све измјене које су у самом програму, ми за овакав Програм нисмо гласали, а већ нам је дошло да гласамо за његову реализацију. (...) Подносилац извјештаја ће да правда увећања ставки поскупље-њем, што је видљиво и у сљедећој тачки дневног реда за ставке које су пренесене, али ме занима како то да су све ставке увећане, док је ставка број 18. (Асфалти-рање улице у насељу Крушковице – МЗ Ђулићи – дужина 295 метара) остала у истом износу?“ Сумирајући изнесено, нагласио је да Клуб одборника СНСД-а неће подржати овај Извјештај.
Предраг Девић – Говорећи о прве двије тачке дневног реда, нагласио је да су у питању милионски износи, а то је све стало на шест страница А4 формата са крупним проредом, што је баш неозбиљно. „Уочавам разлику између изборне и неизборне године, прошле године је за Програм изградње грађевинског земљи-шта издвојено 3.800.000,00 КМ, а ове године 1.300.000,00 КМ, на што су грађани донекле и навикли да се у Теслићу ради и гради кад су избори, а када нису онда се радови развуку на годину дана да се дочекају сљедећи избори. Желим јавно да поручим грађанима и становницима Бања Врућице, Доње Врућице, насеља Крушковице на Ђулићу, борцима и породицама погинулих бораца који су добили станове у борачким зградама на Руднику да нису добили канализацију и асфалти-рање улица из разлога јер су паре потрошене на изградњу неких пројеката, проје-ктне документације, на одређене надзоре, изградње фонтане у парку и на неке таксе које уопште нису биле планиране да се раде. Ко вам је дозволио да потро-шите 200.000,00 КМ мимо усвојеног Програма? Ко вам је дозволио да потрошите скоро 300.000,00 КМ више у изградњу улице кроз круг 'Борја', a ове године планирате дати још 95.000,00 КМ, како видим у програму за ту улицу? Видим да је за изградњу канализације у Бања Врућици и Доњој Врућици потребно 75.000,00 КМ, а не 50.000,00 КМ како је планирано. Како је могуће да је то поскупило, а није поскупило асфалтирање улице у насељу Крушковице“? (...)
Предсједник СО је дао на гласање Извјештај о реализацији Програма уређења грађевинског земљишта у 2022. години, Извјештај је усвојен са:

Гласање: 18 „ЗА“, 6 ПРОТИВ“, 0 „УЗДРЖАНИ“.

Ад. 2.
Приједлог Програма уређења грађевинског земљишта у 2023. години;
Како није било учесника у расправи, предсједник СО је ставио на гласање Прије-длог Програма уређења грађевинског земљишта у 2023. години, Програм је усво-јен са: 

Гласање: 18 „ЗА“, 0 ПРОТИВ“, 6 „УЗДРЖАНИ“.

Ад. 3.
Информација о реализацији пројеката изградње дистрибутивне и се-кундарне водоводне мреже у мјесним заједницама Чечавског краја;
Уводно излагање је изнио Милован Станковић, замјеник Начелника општине Теслић.

Александар Шакановић – „Драго ми је да је приведен крају један од највећих пројеката послије рата на територији општине Теслић када је у питању сјеверни дио општине Теслић према пет мјесних заједница, укључујући и Љељуг и Влајиће, а ради се о Осивици, Горњој Радњи, Чечави, Укриници и Растуши. Људи су били скептични када је почела прва фаза изградње овог пројекта, пошто се ради о великом пројекту и вјеровали су да се то неће никада завршити. (...) Исто тако, желим да напоменем да у Илинчићима није пуштена у рад пумпна станица, али она ће вјероватно брзо да буде у погону, тако да ће тај цјелокупни пројекат бити у функцији. Везано за финансијски дио, до сада је у овај пројекат уложено више од 12.000.000,00 КМ, а с обзиром на то да је 1.897 прикључака урађено и то када се линеарно подијели испадне да је прикључак коштао око 6.500,00 КМ по домаћи-нству и оно што је најважније јесте да је општина Теслић као носиоц овог пројекта учествовала са 86% новчаних средстава.“
Недељко Керић – „Јавио сам се из два разлога. Клуб одборника СНСД-а не гласа за информације, тако да не буде забуне зашто нећемо гласати о овако значајном пројекту. Наравно да је ово капиталан пројекат, који се ради неких 15-так година и који је коштао преко 12.000.000,00 КМ, што је свакако за похвалити, јер ће олакша-ти живот становницима Чечавског краја. Ипак, без воде нема живота. Жао ми је што пројекат није завршен и да данас можемо рећи да свако домаћинство Чеча-вског краја има воду одговарајућег притиска“.

Милован Станковић – „Суштина проблема у Илинчићима јесте да ми од новембра мјесеца чекамо предрачун да платимо прикључак за струју, тамо је све урађено, стављена су бројила и потребно је само инсталирати електричну енергију и ско-пчати каблове између пумпне станице и бројила за струју и тај посао је завршен. Људима су стављена бројила у шахтове, тако да је све оперативно и тај посао се може у потпуности сматрати завршен и да људи имају воду. Очекује се ових дана да се приступи техничком пријему, јер је извршен привремени пријем да би могли људи користити воду, већ када је систем изграђен. Мислим да је ово пројекат на који треба да будемо сви поносни, сви су овдје који сједе, све политичке партије, од дана кад је први пут била прича везано за овај пројекат, дале своје учешће и допринос да се овај пројекат реализује и можда смо једна од ријетких општина која смо заиста у великој мјери направили широк обухват водоснадбијевања. Сви смо свјесни чињенице да ће вода у врло кратком будућем временском периоду бити озбиљан проблем на планети. Из тих разлога мислим да смо направили корисну ствар за нашу Општину“.
Предсједник СО је дао на гласање  Информацију о реализацији пројеката изградње дистрибутивне и секундарне водоводне мреже у мјесним заједницама Чечавског краја, Информација је усвојена са:
Гласање: 18 „ЗА“, 0 „ПРОТИВ“, 0 „УЗДРЖАНИ“, остали одборници се нису изјаснили.
Ад. 4.
Приједлог Aкционог плана за реализацију циљева из Стратегије развоја општине Теслић за период 2018-2027. у 2023. години;
Како није било учесника у расправи, предсједник СО је ставио на гласање Приједлог Aкционог плана за реализацију циљева из Стратегије развоја општине Теслић за период 2018-2027. у 2023. години, План је усвојен са:

Гласање: 18 „ЗА“, 0 ПРОТИВ“, 6 „УЗДРЖАНИ“.

Ад. 5.
Извјештај о стању и ефектима коришћења општинских пословних про-стора и јавних површина издатих на привремено коришћење у 2022. години;
Предраг Девић – У име Клуба одборника СНСД-а је затражио паузу од 10 минута ради конципирања Приједлога Закључка. (10:50)
Скупштина општине Теслић је наставила са радом у 11:04.
Маринко Ђукић – „Гледам списак нас дужника за ове просторе и заиста су закупнине за пословне просторе политичких партија симболичне. Прије усвајања закључка предлажем да се са надлежним одјељењима види гдје има простора за поравнање, јер има одговарајући дуг према странкама по основу учешћа одбо-рника, па да се направе та поравнања гдје је могуће.
Предраг Девић – У име Клуба одборника СНСД-а предлаже два закључка, те тражи изјашњење појединачно по сваком закључку:

З А К Љ У Ч А К
1. Физичка и правна лица која имају дуг према општини Теслић за неизмирине закупнине и порез на непокретности не могу добити подстицајна средства из Буџета општине Теслић.

2. Овај закључак предлажемо у циљу како би рационално трошили средства из Буџета општине Теслић, која су намијењена за подстицаје.

3. Овај закључак објавити у „Службеном гласнику општине Теслић“.
З А К Љ У Ч А К
1. Обавезује се Одјељење за стамбено - комуналне послове да прекине уговоре о закупу општинских простора свим физичким и правним лицима који имају неизмирене обавезе у износу годишњег износа закупнине и више, те покрене поступке принудне наплате пред надлежним судом.

2. Овај закључак предлажем у циљу заштите општинске имовине.

3. Овај закључак објавити у „Службеном гласнику општине Теслић“.

Милован Станковић – „Углавном је ријеч о потраживању од малих привредника, свјесни смо ми чињенице у каквим околностима ти привредници раде и мислим да нема ни потребе да се прави овај вид репресије на пословање тих малих при-вредних субјеката. Ми смо прије пар дана договорили у Општинској управи да се свима, који се налазе на попису, након израђеног извјештаја упути опомена пред тужбу да измире своје обавезе и не видим потребу да ми сада доносимо неке специјалне закључке. Нашим Правилником о подстицајима је јасно дефинисано да привредни субјекти, који имају неизмирене обавезе, не могу добити подстицај, вјероватно на попису има неких, јер је у питању попис потраживања са стањем на дан 31.12.2022. године, а на дан када је одлучивано о додјели подстицајних сре-дстава људи су имали измирене обавезе, тако да то не можемо гледати као поду-дарне информације или подударне цифре. Не видим потребу да ми сад на Прави-лник доносимо нови закључак о правилнику, заиста тако пише и не може нико добити подстицај, било да дугује за пореске обавезе које су у надлежности Оп-штинске управе или пореске обавезе или доприносе на нивоу надлежности Поре-ске управе Републике Српске. Што се тиче идеје коју је предложио одборник Маринко Ђукић, заиста постоји простор, наравно то технички треба да уради финансијска служба да размијени вирманске налоге и знам да политичке партије, које се налазе на попису дуговања, да Општинска управа у складу са Законом о финансирању политичких партија има обавезу према политичким партијама и видим то као могућност да се направи то изнивелисање, али то треба урадити на начин како закон прописује.“ 
Како није било пријављених за дискусију поводом првог закључка који је предложио Клуб одборника СНСД-а, предсједник СО је исти ставио на гласање:
З А К Љ У Ч А К
1. Физичка и правна лица која имају дуг према општини Теслић за неизмирине закупнине и порез на непокретности не могу добити подстицајна средства из Буџета општине Теслић.
2. Овај закључак предлажемо у циљу како би рационално трошили средства из Буџета општине Теслић, која су намијењена за подстицаје.

3. Овај закључак објавити у „Службеном гласнику општине Теслић“.

Закључак није усвојен:

Гласање: 6 „ЗА“, 0 „ПРОТИВ“, 18 „УЗДРЖАНИ“.

Како није било пријављених за дискусију поводом другог закључка који је предложио Клуб одборника СНСД-а, предсједник СО је исти ставио на гласање:

З А К Љ У Ч А К
1. Обавезује се Одјељење за стамбено - комуналне послове да прекине уговоре о закупу општинских простора свим физичким и правним лицима који имају неи-змирене обавезе у износу годишњег износа закупнине и више, те покрене посту-пке принудне наплате пред надлежним судом.
2. Овај закључак предлажем у циљу заштите општинске имовине.
3. Овај закључак објавити у „Службеном гласнику општине Теслић“.

Закључак није усвојен:

Гласање: 6 „ЗА“, 0 „ПРОТИВ“, 18 „УЗДРЖАНИ“.

Предсједник СО је дао на гласање Извјештај о стању и ефектима коришћења општинских пословних простора и јавних површина издатих на привремено коришћење у 2022. години, Извјештај је усвојен са:
Гласање: 18 „ЗА“, 0 „ПРОТИВ“, 6 „УЗДРЖАНИ“.

Ад. 6.
Извјештај о раду Одбора за жалбе Општинске управе за 2022. годину;
Како није било учесника у расправи, предсједник СО је ставио на гласање Извјештај о раду Одбора за жалбе Општинске управе за 2022. годину, Извјештај је усвојен са:

Гласање: 18 „ЗА“, 0 ПРОТИВ“, 6 „УЗДРЖАНИ“.

Ад. 7.
Извјештај о активностима на заштити, одржавању и изградњи споменика и спомен обиљежја и војничких гробаља ослободилачких ратова у периоду од 01.01. до 31.12.2022. године на подручју општине Теслић;
Мирослав Липовчић – Везано за дио Извјештаја који говори о споменицима на подручју МЗ Прибинић, тачније Партизанско гробље пострадалих бораца НОР, гдје је наведено да је у веома лошем стању, да су оштећене прилазне степенице, рекао је да није добро информисан онај ко је писао Извјештај или је то преписано из изјештаја претходних година. „Све ово желим да кажем због људи из Удружења СУБНОР-а који су у претходном периоду уложили доста труда и рада, тако да је гробље уређено, направљене су нове прилазне степенице, очишћена је и офарбана ограда, уређен је терен око спомен плоче, тако да је тренутно изглед гробља на једном завидном нивоу“.
Душко Петровић – „Ми тренутно имамо слике са терена гдје су људи сликали гробља. У том тренутку када је било сликано, није било уређено Партизанско гробље у МЗ Прибинић. У будућности ћемо имати све већи проблем када је у питању заштита, одржавање и изградња споменика и спомен обиљежја из разлога што је све мање људи на селима.“
Предсједник СО је констатовао да ће у предложеном Извјештају на насловној страни бити исправљено што ријеч април пише латиничним писмом и након тога је дао на гласање Извјештај о активностима на заштити, одржавању и изградњи споменика и спомен обиљежја и војничких гробаља ослободилачких ратова у периоду од 01.01. до 31.12.2022. године на подручју општине Теслић, који је једногласно усвојен:

Гласање: ЈЕДНОГЛАСНО „ЗА“ (23 одборника).

Ад. 8.
Извјештај о раду Начелника општине и одјељења општинске управе у 2022. години;
Како није било учесника у расправи, предсједник СО је ставио на гласање Извје-штај о раду Начелника општине и одјељења општинске управе у 2022. години, Извјештај је усвојен са:

Гласање: 17 „ЗА“, 6 „ПРОТИВ“, 0 „УЗДРЖАНИ“.

Ад. 9.
Информација о пословању фонда за рјешавање стамбених питања борачких категорија општине Теслић у периоду 2022. године;
Како није потребно уводно излагање, предсједник СО је отворио расправу поводом предложене Информације.
Недељко Керић – Рекао је да се Клуб одборника СНСД-а неће изјашњавати поводом ове тачке дневног реда из разлога што је информација, у супротном би гласали „за“ да је материјал конципиран у форми извјештаја. „Требамо сви знати да је Влада Републике Српске издвојила скоро 9.000.000,00 КМ из буџета за ову ставку наспрам 250.000,00 КМ колико је издвојила Општина Теслић. Треба напо-менути да је ово једна осјетљива категорија и да се о њима Влада брине и да су то значајна средства“.

Предраг Девић – „Требамо сви заједно да радимо у једном смјеру и да подржавамо све оно што је борачкој категорији потребно. Жалосно је што 30 година од завршетка рата ми још увијек нисмо збринули борачке категорије и имамо недостатке и на локалном и на републичком нивоу.“ Рекао је да је на крају Информације наведена констатација да постоји недостатак средстава за рјешење стамбених питања борачких категорија, јер је повећан број захтјева за додјелу бескаматних средстава, па у име Клуба одборника СНСД-а предлаже закључак:
З А К Љ У Ч А К

1. Задужује се Одјељење за финансије и Одјељење за борачко-инвалидску заштиту да у Буџету општине Теслић за 2024. годину планирају додатних 200.000,00 КМ за Фонд за рјешавање стамбених питања борачких категорија.

2. Ова средства ће се користити за бескаматне кредите у циљу бржег рјешавања стамбених питања борачких категорија.

3. Задужује се Одјељење за борачко - инвалидску заштиту да анализира матери-јално стање борачке категорије и предложи мјере за додјелу једнократне бесповратне новчане помоћи за оне борачке категорије које имају неусловне стамбене објекте, али не испуњавају финансијске услове за добијање бескаматних кредита из Фонда за рјешавање стамбених питања борачких категорија.
Предсједник СО је рекао да цијени дискусију одборника Предрага Девића и да је приједлог са добром намјером, али да је приједлог требао бити предложен прили-ком усвајања Буџета општине Теслић за 2024. годину.

Милован Станковић – „Ријеч је о врло осјетљивој теми, наравно на свим нивоима власти очигледно сви ову тему користе у политичке сврхе. Оно што је по мени суштина и мој лични доживљај, утисак и залагање јесте да треба учинити оно у оквиру своје надлежности колико се може урадити. Један од аутора овог Фонда, некад давно, била је моја маленкост и он функционише и кроз овај Фонд је проци-ркулисало неколико милиона марака. Тада је 2.000,00 КМ било значајно да се неки људи могу помоћи у рјешавању стамбених питања из реда борачких категорија. Наравно, питање инвалидско-борачке категорије је у цијелости у надлежности Републике Српске и из тих разлога је тако и конципиран Републички буџет. Ово што ми радимо, било да је ријеч о Одлуци о допунским правима или да је ријеч о средствима која ми планирамо за помоћ у рјешавању стамбених проблема је на неки начин надоградња у смислу подршке тим категоријама да се изађе у сусрет. Ми смо сваке године имали тенденцију и тренд повећања средстава за борачке категорије и то је у 2023. години износило око 550.000,00 КМ и сваке буџетске године се дешава позитиван тренд у смислу подршке из локалног буџета, иако локалне заједнице, и Теслић и друге локалне заједнице, није по закону њихова надлежност да у цијелости финансирају, али у сваком случају имају потребу да помогну те категорије, јер је заиста ријеч о врло осјетљивом питању. Из тих разлога мислим да ово питање треба одгодити када будемо причали о Буџету општине Теслић за 2024. годину и видјећемо тада какве су буџетске пројекције и каква су буџетска ограничења. У сваком случају, ако буде простора неће бити никакав проблем, као што је било и до сада да се средства за помоћ, подршку и допунско финансирање обезбиједи из локалног буџета“.
Недељко Керић (реплика ка Миловану Станковићу) – „Ми смо то намјерно ставили да буде ове године, јер није изборна година и да не буде прича популизма, ни с једне нити с друге стране. Мислим да је боље да се о томе прича у априлу 2023. године него у јануару 2024. године, да нема префикса ни једним ни другима ко ту има политичке поене“.
Предраг Девић (реплика ка Миловану Станковићу) - „Мене стварно порази чињеница сваки пут када ви изађете за ову говорницу и театрално представите било какав приједлог који дође из реда СНСД-а као популистички, као политику, причу за изборе. Срамотно је то што ви као оснивач Фонда за рјешавање стамбених питања борачких категорија не дозвољавате да се додијели 200.000,00 КМ сада и 200.000,00 КМ приликом усвајања буџета“. (...)
Учешће у расправи у виду реплике узели су одборници: Мирослав Липовчић, Предраг Девић, Веселин Савковић, Недељко Керић, као и замјеник Начелника општине Теслић, Милован Станковић.
Пошто Клуб одборника СНСД-а није тражио изјашњење поводом закључка који је предложио одборник Предраг Девић, предсједник СО је дао на гласање Инфо-рмацију о пословању фонда за рјешавање стамбених питања борачких категорија општине Теслић у периоду 2022. године, која је усвојена са:
Гласање: 17 „ЗА“, 0 ПРОТИВ“, 0 „УЗДРЖАНИ“, остали одборници се нису изјаснили.

Ад. 10. Извјештај о реализацији Програма кориштења подстицајних средста-ва у функцији самозапошљавања и запошљавања за 2022. годину;
Како није било учесника у расправи, предсједник СО је ставио на гласање Извјештај о реализацији Програма кориштења подстицајних средстава у функцији самозапошљавања и запошљавања за 2022. годину, Извјештај је усвојен са:

Гласање: 16 „ЗА“, 0 ПРОТИВ“, 6 „УЗДРЖАНИ“.

Ад. 11. Информација о раду паркинг службе за 2022. годину;
Како није било учесника у расправи, предсједник СО је ставио на гласање Информацију о раду паркинг службе за 2022. Годину, Информација је усвојена са:

Гласање: 17 „ЗА“, 0 ПРОТИВ“, 0 „УЗДРЖАНИ“, остали одборници се нису изјаснили.

Ад. 12. Одборничка питања;
Радислав Ђурић – Поставио је два одборничка питања:

„Према Вучијој планини се ради проширење пута од стране шумарства и од мјештана сам добио задатак да замолим људе који раде у Општинској управи да обиђу те радове и да се мало више рачуна поведе око пропуста“?

„Да ли су завршени тендери за насипање путева, крајње вријеме је да се почну путеви насипати“?

Милован Станковић – „Укључићу се везано за прво питање и послаћемо надле-жне из служби да виде шта то ради шумарство и у којој мјери се Општинска управа може укључити да евентуално догради тај дио активности који може бити од користи грађанима. Друга ствар, завршена је процедура јавне набавке за насипање путева, требају проћи жалбени рокови и мислим да ће се у међувремену стабили-зовати временске прилике и приступиће се реализацији уговорених обавеза од стране извођача радова“.
Ад. 13. Разно – Није ништа предвиђено.
Како је у потпуности исцрпљен дневни ред за ХXIV редовну сједницу, Предсједник СО је исту закључио у 11:39 часова.

НАПОМЕНА: Саставни дио овог Извода из записника је тонски снимак са ХXIV редовне сједнице Скупштине општине Теслић, одржане 28.4.2023. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

